
Maswali ya Kujadili


1.  Ni jambo gani la muhimu ulilojifunza katika somo hili na umevutiwa na nini?  Je, una swali? 

1. Elezea mpango na matamanio ya Paulo yalivyobadilishwa na wito wa Mungu kwenda Makedonia. Je, Paulo aliitikia wito huo kwa namna gani? Je, nasi tunatakiwa kuwa na mwitikio gani pale Mungu anapotuita kwa vitu ambavyo hatujapanga? 

2.  Je, Paulo anatoa nasaha gani za kimaadili katika 1Wathesalonike na 2 Wathesolonike zinazogusa moyo na maisha yako kwa ujumla?

3. Je, unajifunza nini hasa kutokana na amri ya Paulo kuhusu kufanya kazi?
 
4. Licha ya mateso yaliyowakabili Wathesalonike ni kwa njia gani wangeliweza kuendelea kuwa katika furaha na Amani?

5.  Je, fundisho la Paulo la kuja mara ya pili kwa Kristo katika nyaraka zake kwa Wathesolonike linakutia moyo kwa namna gani?

6. Unafikiri kwa nini Paulo na waamini wengine waliomba kila siku? Kwa nini kanisa linahitaji kuomba kila siku?

7. Wokovu wetu unaakisi vipi vipengele vya “tayari” na ambavyo “bado”?

8. Paulo analielezea kwa namna gani fumbo la uasi wa sheria? Na ni kwa jinsi gani maelezo ya Paulo yanakupa mtazamo sahihi kuhusu mambo yanayoendelea katika ulimwengu wetu siku hizi? 

9. Je, tunajifunza nini kupitia athari zinazowakabili Wathesolanike kutokana na mafundisho ya walimu wa uongo? Kwa nini mafundisho sahihi ni ya muhimu sana?

10. Ni kwa jinsi gani mafundisho mapotofu juu ya kurudi kwake Kristo mara ya pili yanawathiri watu hivi leo? Na tufanye nini kuepukana nayo?


DHAMIRA YA SOMO: Kulingana na somo hili, Wakristo Wathesalonike walishindwa kuendelea na kazi zao za kila siku. Wakidhani kwamba Kristo anarudi siku chache kwa utukufu mkuu, hivyo hawakuona sababu ya kuendelea na wajibu wao kama wanadamu.

SOMO REJEA: Betsy baada ya kuamini mtazamo wake wote ulibadilika. Awali alikuwa akifikiria na kushughulika na mambo ya maendeleo ya maisha yake, kama vile kuboresha utendaji wake kazini na kuongeza pato lake.Baada ya kuwa mkristo aliona kazi yake kama kitu kiovu na kisichotokana na Mungu. Lakini pia alitumia muda mwingi kuwahubiria watu kazini badala ya kufanya kazi, siku zote aligawa vipeperushi njiani na kazini. Hatimaye alifukuzwa kazi, akaanza kuwambia marafiki zake kuwa anapitia mateso kama Mkristo.

MASWALI YA TAFAKARI:
Kuna msemo kwamba “Wakristo wengine wanania mambo ya mbinguni na sio ya duniani hapa”
0.  Unatoa tathimini gani kuhusu msemo huu kwa Mujibu wa somo? 
0. Je, unawafahamu waamini wa namna hii? Bainisha matendo yao na mienendo inayoashiria mtazamo huo.
0. Umewahi kutoa ushauri na nasaha kwa watu wenye changamoto hii?
0. Je, somo hili limekusaidia mbinu za kunasihi na kushauri kwa namna gani? Jadili na wenzako.
2.	Ni mtazamo gani walionao watu kanisani kwako juu ya kazi hii?
0. Je, unawajua watu wanaofanya kazi zao kwa shingo upande, wanafanya kazi zao ilimradi wapate mlo, wakisema kuwa kazi inatumia muda wao mwingi, wangeli kuwa wanafanya huduma. Jadili hili katika kikundi chako.
0. Kwa kutumia maarifa ya somo hili utawashauri vipi watu wa aina hiyo?
0. Je, unafikiria kwenda Kanisani siku za katikati ya wiki ni kiroho sana kuliko kufanya kazi ambayo Mungu amekujalia? Jadili majibu yako na wanakikundi wenzako.
Kazi ya Utekelezaji
Chunguza mtazamo na maoni yako ya kazi. Ikiwa kunahitaji la kurekebisha kulingana na somo fanya hivyo. Tangu sasa fanya kazi zako ukijua unahudumu katika ufalme wa Mungu kupoitia kazi yako. Fanya kwa utukufu wa Mungu.  
 Ongea na watu kanisani kwako kuhusu umuhimu wa kazi na nafasi yake katika ufalme wa Mungu. 




